Publication: Magyar Közlöny
Issue: MK-2000-91 (Year: 2000, Number: 91)
Era: 1990-2004
Section: tevékenységről szóló 2000. évi II. törvény 3. §-a (7) bekezdésének b) pontjában és az egészségügyről szóló 1997. évi
Paragraph Index: 113

b) pontja helyébe a következő rendelkezés lép: [(2) E rendelet alkalmazásában] „b) kórház: az az egészségügyi intézmény, ahol legalább orvosi klinikai laboratórium, radiológia, ultrahang, elektrokardiográfia (a továbbiakban: EKG) és aneszteziológia működik, és ba) osztályon, illetve mátrix szerkezeti formában legalább belgyógyászati, sebészeti, ezen felül legalább egy klinikai szakmának megfelelő fekvőbeteg-ellátást nyújtanak 2000/91. szám legalább 80 betegágyon úgy, hogy szülészeti-nőgyógyászati konzultáció biztosított (általános kórház), vagy bb) osztályon, illetve mátrix szerkezeti formában a betegségek és sérülések fő diagnózisának megfelelő szakterülethez tartozó betegek ellátását végzi, vagy az azonos életkori vagy nem szerinti csoportba tartozó betegek számára több szakterületre kiterjedő fekvőbeteg-ellátást nyújt legalább 80 betegágyon, ideértve az országos intézeteket, valamint az orvos- és fogorvosképzésben részt vevő egyetemi klinikákat is (szakkórház), vagy bc) legalább belgyógyászati, sebészeti, ezen felül legalább egy klinikai szakmának megfelelő fekvőbeteg-ellátást nyújtanak legalább 80, de legfeljebb 300 betegágyon úgy, hogy szülészeti-nőgyógyászati konzultáció biztosított, és a feladatait kizárólag mátrix szerkezeti formában látja el (mátrixkórház);”

Source: https://magyarkozlony.hu/hivatalos-lapok/3b21a28be0e248ded1454a6085ef0929df8496a3/dokumentumok/59d8625329c9b645d35b081fe309a432e3a61bde/letoltes